
R E F E R A T   D E   A P R O B A R E
privind modificarea și completarea Hotărârii Consiliului Local nr. 29/2021 pentru aprobarea Regulamentului privind amenajarea, întreținerea și exploatarea locurilor de parcare amenajate pe domeniul public al 
Municipiului Brad, astfel cum a fost modificată și actualizată
 prin Hotărârea Consiliului Local nr. 2/2022 și respectiv 
Hotărârea Consiliului Local nr. 88/2023

	
Prin Hotărârea Consiliului Local nr. 29/2021 s-a aprobat Regulamentul privind amenajarea, întreținerea și exploatarea locurilor de parcare amenajate pe domeniul public al Municipiului Brad, ulterior fiind efectuate modificări și actualizări aprobate prin Hotărârea Consiliului Local nr. 2/2022 și respectiv Hotărârea Consiliului Local nr. 88/2023.
	În urma completărilor și modificărilor privind parcarea pentru microbuze și autocare turistice, semnalizată cu indicatorul ”PARCARE AUTOBUZE”,  se impune completarea și modificarea Regulamentului privind amenajarea, întreținerea și exploatarea locurilor de parcare amenajate pe domeniul public al Municipiului Brad  cu noțiuni privind modalitatea de taxare, verificare și sancționare.
 	Modificările și completările propuse constau în:
	- articolul 6 litera b) se completează astfel: ”sâmbăta, duminica şi în zilele de sărbători legale, parcarea este gratuită cu excepția microbuzelor și autocarelor turistice”;
	- articolul 9 se completează cu alin. (6) ”Taxa de parcare a microbuzelor și autocarelor turistice este de 10 lei/oră pentru o perioadă de maxim 2 ore”.
	-  articolul 24 se completează cu litera g) ”staționarea fără plată și peste timpul stabilit în parcările cu plată cu timp limitat destinate microbuzelor și autocarelor turistice”;
	- articolul 26 alin. (1) se completează litera b) ”între 200 lei – 500 lei, în situaţiile prevăzute la literele d, e și g”; 
	În contextul celor de mai sus a inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susținerea propunerii mele prevederile Legii nr. 51/2006 privind serviciile comunitare de utilităţi publice, republicată, cu modificările şi completările ulterioare, ale art. 1 coroborat cu art. 3 alin. 2, art. 3 alin. 1 lit. i, art. 7 alin. 1, art. 10, art. 11, art. 14, art. 18, art. 19, art. 20, art. 27, art. 28 și art. 39 din O. G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, aprobată cu modificările şi completările ulterioare prin Legea nr. 3/2003, ale art. 30 din Legea nr. 273/2006 privind finanţele publice locale, cu modificările şi completările ulterioare, ale art. 129 alin. 1, alin. 2 lit. c și lit. d, alin. 7 lit. s din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

